Snowpiercer

Το Snowpiercer (κορεατικά: 설국 열차 χάντσα: 雪 國 列車 RR: Seolgungnyeolcha) είναι ταινία δράσης και επιστημονικής φαντασίας του 2013 από τη Νότια Κορέα. Βασίζεται στη γαλλική εικονογραφημένη νουβέλα του 1982 Le Transperceneige από τους Ζακ Λομπ, Μπενζαμέν Λεγκράν και  Ζαν-Μαρκ Ροσέτ. Η σκηνοθεσία είναι του Πονγκ Τσουν-χο και το σενάριο γράφτηκε από τον Πονγκ και τον Κέλι Μάστερσον. Η ταινία είναι το αγγλόφωνο ντεμπούτο του Πονγκ, καθώς σχεδόν το 85% των διαλόγων της ταινίας είναι στα αγγλικά.

Η ταινία γυρίστηκε στα Barrandov Studios στην Πράγα. Στην ταινία πρωταγωνιστούν οι Κρις Έβανς, Σονγκ Κανγκ-χο, Τίλντα Σουίντον, Τζέιμι Μπελ, Οκτάβια Σπένσερ, Τζον Χαρτ, και Εντ Χάρις. Σημείωσε μεγάλη εισπρακτική επιτυχία, σε βαθμό που έδωσε την έμπνευση και για μια αμερικανική τηλεοπτική σειρά με τον ίδιο τίτλο και το ίδιο θέμα, αν και ξεκινάει να διεδραματίζεται το 2026 (ενώ στην ταινία το 2031) και 7 χρόνια μετά την κλιματική καταστροφή, η οποία έκανε πρεμιέρα το 2020. Ωστόσο, έχει εντελώς διαφορετικό καστ πρωταγωνιστών από την ταινία, με ηγετικούς πρωταγωνιστές στη σειρά την Τζένιφερ Κόνελι και τον Daveed Diggs.

 Υπόθεση 
Η υπόθεση διεδραματίζεται το 2031 μέσα στο φανταστικό τρένο Snowpiercer, ένα τρένο που κινείται ασταμάτητα, χωρίς στάσεις, γύρω από ολόκληρο τον πλανήτη, μεταφέροντας τους τελευταίους επιζώντες της ανθρωπότητας και γενικώς της ζωής στη Γη, αφού 17 χρόνια νωρίτερα ένα πείραμα εισαγωγής αερολυμάτων (αεροζόλ) μέσα στην ατμόσφαιρα της Γης με σκοπό να αντιστραφεί η υπερθέρμανση του πλανήτη, εξελίχθηκε καταστροφικά και πάγωσε όλη τη Γη σε μια παγκόσμια εποχή παγετώνων, σε θερμοκρασίες ασύμβατες με την επιβίωση. Οι επιβάτες στο τρένο έχουν διαχωριστεί σε δύο τμήματα, με την ελίτ στα πολυτελή μπροστινά βαγόνια και τους φτωχούς στριμωγμένους σε άθλια διαμερίσματα στην ουρά του τρένου, που επιβλέπονται από ένοπλους φρουρούς. Το 2031 όμως, ένας μεγάλος αριθμός από τους επιβάτες της ουράς, μην αντέχοντας άλλο τις άθλιες συνθήκες διαβίωσης, οργανώνουν εξέγερση και αρχίζουν να καταλαμβάνουν σταδιακά και τα μπροστινά βαγόνια, με τελικό σκοπό να καταλάβουν ολόκληρο το τρένο.

 Παραπομπές 

 Εξωτερικοί σύνδεσμοι 
 Επίσημη σελίδα





Κατηγορία:Ταινίες του 2013
Κατηγορία:Ταινίες επιστημονικής φαντασίας
Κατηγορία:Ταινίες παραγωγής The Weinstein Company
Κατηγορία:Τσεχικές ταινίες
Κατηγορία:Νοτιοκορεατικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στην Αυστρία
Κατηγορία:Ταινίες γυρισμένες στην Τσεχία
Κατηγορία:Μετα-αποκαλυπτικές ταινίες
Κατηγορία:Δυστοπικές ταινίες
Κατηγορία:Ταινίες βασισμένες σε κόμικς
Κατηγορία:Ταινίες σε σκηνοθεσία Πονγκ Τσουν-χο
Κατηγορία:Ταινίες με κορεατική γλώσσα
Κατηγορία:Νοτιοκορεατικές ταινίες δράσης - επιστημονικής φαντασίας
Κατηγορία:Νοτιοκορεατικές ταινίες δράσης
Κατηγορία:Ταινίες με μουσική σύνθεση Μάρκο Μπελτράμι